Subject: FW: Palve üle vaadata tervishoiutöötajate registri regulatsioon EMT eriala lõpetanute osas
From: "Info - SOM" <[email-masked]>
To: "Info - SOM" <[email-masked]>
Date: Tue, 3 Mar 2026 08:49:29 +0200

From: Raido Mihkelsaar <[email-masked] <mailto:[email-masked]>
>
Sent: Friday, February 27, 2026 12:38 PM
To: Karmen Joller - SOM <[email-masked] <mailto:[email-masked]>
>
Cc: Anniki Lai - SOM <[email-masked] <mailto:[email-masked]> >; Maarjo
Mändmaa - SOM <[email-masked] <mailto:[email-masked]> >; Hanna
Vseviov - SOM <[email-masked] <mailto:[email-masked]> >
Subject: Palve üle vaadata tervishoiutöötajate registri regulatsioon EMT
eriala lõpetanute osas
Importance: High

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lugupeetud sotsiaalminister

Soovin juhtida tähelepanu probleemile, mis puudutab tervishoiutöötajate
registri regulatsiooni ning eelkõige erakorralise meditsiini tehniku (EMT)
eriala lõpetanuid.

Olen ise lõpetanud Tervishoiu Kõrgkooli EMT erialal ning töötanud
kiirabis. Nagu teada, registreeritakse tervishoiutöötajate registris
automaatselt õed ja teised teatud kvalifikatsiooniga spetsialistid. EMT
eriala lõpetanud seevastu tervishoiutöötajana registreeritud ei ole, kuigi
õpe on mahukas, põhjalik ja sisaldab märkimisväärselt praktilisi
kliinilisi pädevusi.

Praktiline probleem tekib olukorras, kus sooviksin rakendada oma teadmisi
ja kogemusi koolitajana, pakkudes esmaabi- ja tervishoiualast väljaõpet
organisatsioonidele, kelle töötajad ei puutu meditsiiniga igapäevaselt
kokku. Selgus, et kuigi võin koolitust läbi viia, ei ole mul õigus
koolitatavatele ametlikku tunnistust väljastada — erinevalt
tervishoiutöötajate registris olevatest isikutest.

Näiteks Punane Rist korraldab vastavaid koolitusi ning nende juhistes on
nõue, et koolituse läbiviimiseks peab isikul olema tervishoiutöötaja kood
või peab koolitus olema ilma selleta lubatud. EMT eriala lõpetanud aga ei
saa koodi, mis seab nad sisuliselt ebasoodsamasse olukorda võrreldes
teiste tervishoiuvaldkonna lõpetanutega. See olukord mõjub ebavõrdse ja
diskrimineerivana.

Ma ei eelda, et EMT kvalifikatsioon annaks automaatselt õiguse töötada õe
positsioonil, kuid oleks mõistlik ja õiglane, et eriala lõpetanud oleksid
registreeritud vähemalt sellisel tasemel, mis võimaldaks:

*	kinnitada enda tervishoiualast pädevust professionaalselt
*	läbi viia esmaabi- ja muid tervishoiualaseid koolitusi
*	väljastada koolitustunnistusi vastavalt kehtivale korrale

Palun kaaluda võimalust täiendada tervishoiutöötajate registri
regulatsiooni selliselt, et EMT eriala lõpetanud saaksid vastava koodi või
staatuse. Selline muudatus toetaks nii tööjõu paindlikkust kui ka
kvaliteetsete koolituste pakkumist laiemale avalikkusele.

Olen vajadusel valmis oma kogemuse põhjal teema kohta täiendavat infot
jagama.

Tervitades